# data[].attributes.headline
Forløb med Ozobots på plc – 0.-3.klasse uge 39

# data[].attributes.subject
Forløb med Ozobots på plc – 0.-3.klasse uge 39

# data[].attributes.body
Den lille robot følger den sorte streg man har lavet – den fungerer ved at den skelner forskel på farver: Sort så kører den – hvid så stopper den – grøn/rød/blå bruges til at give den andre kommandoer som at dreje eller sætte farten op. Se denne lille video:

https://www.youtube.com/watch?v=m5d4iXGbIGs

Vi skal bruge A3 papir – sorte tusser og ozobots (vi har alt liggende på plc)

Eleverne skal i første omgang høre lidt om hvad en maskine eller robot egentligt er og hvor vi møder maskiner/robotter henne i vores hverdag. Maskinen er som udgangspunkt dum – den gør ikke noget med mindre vi fortæller den hvad den skal gøre (koder eller programmerer den). Eksempler på robotter de kender:

En skydedør der er programmeret til at åbne og lukke når nogen træder ind foran den.

En vaskemaskine der kan vaske tøjet, men vi skal give den ordrer om hvilket program og hvilken tid.

Kan de komme i tanke om andre robotter eller maskiner? I fremtiden kan der f.eks. komme selvkørende biler og toge.

Eleverne i 0. og 1. klasse skal i første omgang bare lege med at tegne baner og få ozobot til at køre rundt. De skal selv finde ud af at de sorte streger ikke må krydse hinanden.

Det er vigtigt at stregen der tegner er bred (mindst en halv centimeter) for ellers genkender Ozobot ikke stregen. Sig til de små at robotten elsker sort men den kan ikke lide hvid.

Eleverne i 2.og 3. klasse kan få en ekstra opgave: hvis man tegner en streg gennem et A4 papir tager det Ozobot 10 sek. At følge den bane. De skal lave en bane som tager 20 sekunder at gennemføre. Start evt. med at tælle til 20 så de har en fornemmelse af hvor lang tid det er.

Eleverne skal arbejde sammen med en makker. Lærerne hjælper dem der har det svært i klasserne. Vi rydder lokalet og sætter stolene væk i den uge og så arbejder de på gulvet.

Jeg synes at vi skal prøve at se på skemaet ift om vi kan hjælpe hinanden og være to på i timerne.

-------------------------------------------------------------------------------------------------------------

Ozobot idé til en del 2 med eleverne hvis det bliver en succes: Der findes en app til ipads der er gratis hvor de også kan lave baner og løse gåder og programmere ozobot.

# data[].attributes.body
- Problemløsningsfærdigheder
- Strategi træning
- Kommunikation
- Samarbejde
- Eksperimenterende tankegang

# data[].attributes.attachment_link.description
I dette forløb er der fokus på historiefortælling og programmering. Børnene lytter til historien om Rødhætte og ulven og bagefter finder I kørebanen og Ozobot frem. Her skal børnene svare på spørgsmål til historien og programmere Ozobotten for at finde vej igennem banen. Lad børnene arbejde sammen to og to om at løse opgaverne.

# data[].attributes.body
Ozobotten er en lille forprogrammeret robot, som kan følge farvekoder på papir.
Dermed bliver det muligt for dig selv at skabe robottens bane og dermed opnå de indledende forståelser for kodning og programmering.